Ѿсю́ду про́чее а́ки на́гъ у́мъ къ мы́слєннымъ взира́я наги̂мъ, и бж҃е́ствєнная явлє́нія въ себѣ̀ мнѡ́жайша любя̀, свое́ю чистото́ю и къ бг҃у горѣ̀ протяже́ніемъ, но́ситъ въ себѣ̀ я́кѡ въ свѣтлѣ́йшемъ зерца́лѣ нѣ́коемъ со́лнєчныя пресія́ющыя лучѝ, и ѿ благода́ти по путѝ па́ки напита́нъ бы́въ, я̀же по си́лѣ дости́жными прили́чными, прихо́дитъ а́ки къ тре́тіему сте́пени ко мнѡ́гимъ ѻ́нымъ видѣ́ніямъ блажє́ннымъ: бж҃е́ствєнная происхождє́нія єдинови́днѣе и собра́ннѣ ѿ мно́гихъ ина́чевствъ въ неизрече́нное непрелѡ́жныя и та̂йныя єди́ницы возводя̀ благовзира́тельнѣ неизрече́нно раче́ніе, со всѣ́мъ вку́пѣ у́мнымъ чу́вствомъ, а́ки преѡбразу́емь зри́тельный ѿ просвѣща́ющагѡ дх҃а и́стиною и воспомина́ніемъ, во ѻ́гнь и серде́чно бж҃іе бг҃одѣ́йно раче́ніе: и со́лнце є́сть, по вели́кому па́ки діонѵ́сію, єдинови́днагѡ соверше́нія бж҃е́ственное прича́стіе са́могѡ єди́нагѡ, єли́кѡ мо́щно дости́гнути